
	  ΠΡΟΣ:
	· Υπουργείο Παιδείας, Θρησκευμάτων και Αθλητισμού (Γενική Γραμματεία Πρωτοβάθμιας Εκπαίδευσης).

· Ινστιτούτο Εκπαιδευτικής Πολιτικής (ΙΕΠ).  

· Δνση Πρωτοβάθμιας Χίου.
· Βουλευτές της ΒτΕ.

· Ένωση Γονέων Νομού Χίου. 
	Χαλκειός : 23 Ιουλ 26

	  ΚΟΙΝ:
	·  Δήμαρχο Χίου.

·  Δημοτικές Παρατάξεις.

·  ΜΜΕ.
	

	 ΘΕΜΑ:
	Έγγραφη διαμαρτυρία και αίτημα επανεξέτασης της παιδαγωγικής καταλληλότητας του σχολικού βιβλίου Κοινωνικής και Πολιτικής Αγωγής της ΣΤ΄ Δημοτικού.



Με την παρούσα επιστολή, το Διοικητικό Συμβούλιο της Δημοτικής  Κοινότητας Χαλκειούς  σας μεταφέρουμε την αντίθεση, την αγανάκτησή μας και τον έντονο προβληματισμό μας σχετικά με την εισαγωγή της θεματικής των ομόφυλων οικογενειών στο διδακτικό υλικό της σχετικά με το βιβλίο της ΣΤ΄ τάξης του Δημοτικού Σχολείου.

Συγκεκριμένα Στην σελίδα 10, υπό τον τίτλο «Η ζωή στο σπίτι μου», το βιβλίο αναφέρει τους «τύπους της ελληνικής οικογένειας», βάζοντας στην ίδια πλευρά την παραδοσιακή οικογένεια με ζευγάρια δύο ανδρών  ή δύο γυναικών, τονίζοντας ότι η  οικογένεια στην Ελλάδα “παρουσιάζει μεγάλη «πολυμορφία» και ότι ανάμεσα στους τύπους οικογένειας συγκαταλέγονται και οι «οικογένειες με δύο γονείς του ίδιου φύλου». Μάλιστα, ρωτάει τα παιδιά: «Από ποια μέλη αποτελείται η δική σου οικογένεια; Σε ποιον τύπο οικογένειας ανήκει;»
Αναγνωρίζοντας πλήρως τον θεσμικό ρόλο του σχολείου στην καλλιέργεια του αλληλοσεβασμού και της κοινωνικής συνοχής, θεωρούμε ότι η συγκεκριμένη προσέγγιση στο παρόν στάδιο πάσχει για τους εξής συγκεκριμένους λόγους:

1. Έλλειψη Ηλικιακής Ωριμότητας: Οι μαθητές της ΣΤ΄ Δημοτικού (ηλικίας 11-12 ετών) βρίσκονται σε μια μεταβατική φάση ανάπτυξης. Η εισαγωγή σύνθετων κοινωνικών και σεξουαλικών προσανατολισμών ενδέχεται να προκαλέσει γνωστική και συναισθηματική σύγχυση, καθώς τα παιδιά δεν διαθέτουν ακόμη το απαραίτητο υπόβαθρο για να αναλύσουν τέτοιες έννοιες.

2. Παραβίαση του Ρόλου της Οικογένειας: Η διαπαιδαγώγηση γύρω από τις ηθικές, αξιακές και οικογενειακές δομές αποτελεί πρωταρχικό δικαίωμα και ευθύνη της οικογένειας. Η μονομερής παρουσίαση του θέματος από το σχολικό εγχειρίδιο παρακάμπτει τον συμβουλευτικό ρόλο των γονέων.

3. Κίνδυνος Ιδεολογικής Καθοδήγησης αντί για Αντικειμενική Ενημέρωση: Η εκπαίδευση οφείλει να παραμένει ουδέτερη. Η συγκεκριμένη ενότητα, έτσι όπως παρουσιάζεται, αφήνει περιθώρια για έμμεσο επηρεασμό της υπό διαμόρφωση προσωπικότητας των μαθητών, αντί να εστιάζει στην καθολική αξία του σεβασμού προς τον συνάνθρωπο. 

           Σε μια Πολιτεία που αναζητεί λύση στο μεγαλύτερο πρόβλημα (θεωρητικά σε περίπτωση έγκρισης διανομής του προαναφερθέν βιβλίου) που την ταλανίζει είναι η υπογεννητικότητα, έρχεται στους γονείς που πληρώνουν φόρους στο κράτος, εισπράττοντας ως «ευχαριστώ» την υπονόμευση τους και την αντικατάστασή τους από αυτό; Οι βιοπαλαιστές μπαμπάδες και οι ηρωίδες μαμάδες αγωνίζονται να δώσουν μια ποιοτική ανατροφή στα παιδιά τους, μέχρι να έρθει το σχολείο και να τους διδάξει ότι η οικογένεια είναι μια ευτελής κοινωνική κατασκευή που ο καθένας μπορεί να συναρμολογεί όπως θέλει; Και θα περιμένουμε εμείς αύριο από αυτά τα παιδιά να δημιουργήσουν οικογένειες; Και θα περιμένουμε να σωθούμε από τη δημογραφική κατάρρευση;
Κατόπιν των ανωτέρω, ζητάμε:

· Την άμεση απόσυρση ή τροποποίηση της συγκεκριμένης ενότητας από το σχολικό πρόγραμμα της Πρωτοβάθμιας Εκπαίδευσης.

· Την έναρξη ουσιαστικού διαλόγου με τους φορείς των γονέων και την εκπαιδευτική κοινότητα πριν από την εισαγωγή παρόμοιων ενοτήτων στο μέλλον.

Με το παρών ζητάμε απ΄ τους βουλευτές της ΒτΕ για την ανάδειξη και την ενίσχυση των αιτημάτων μας.

Παρακαλούμε για τις άμεσες ενέργειές σας και παραμένουμε στη διάθεσή σας για οποιαδήποτε διευκρίνιση.

	Για το Διοικητικό Συμβούλιο

